CELEX: 32010D1215(02)
Language: fi
Date: 2010-12-14 00:00:00
Title: Komission päätös, annettu 14 päivänä joulukuuta 2010 , kahden komission edustajan ja kahden varaedustajan nimittämisestä Euroopan lääkeviraston hallintoneuvostoon

15.12.2010   
            
            
               FI
            
            
               Euroopan unionin virallinen lehti
            
            
               C 340/17
            
         KOMISSION PÄÄTÖS,
   annettu 14 päivänä joulukuuta 2010,
   kahden komission edustajan ja kahden varaedustajan nimittämisestä Euroopan lääkeviraston hallintoneuvostoon
   2010/C 340/10
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (1) ja erityisesti sen 65 artiklan,
   sekä katsoo seuraavaa:
   
               (1)
            
            
               Asetuksen (EY) N:o 726/2004 65 artiklan mukaan Euroopan lääkeviraston, jäljempänä ’lääkevirasto’, hallintoneuvostossa on oltava kaksi komission edustajaa.
            
         
               (2)
            
            
               Komission sisäisen toimivallan uudelleenjärjestelyjen myötä lääkeviraston hallintoneuvostoon on tarpeen nimittää kaksi uutta jäsentä terveys- ja kuluttaja-asioiden pääosastosta ja yritys- ja teollisuustoiminnan pääosastosta sekä kaksi varajäsentä, jotka jäsenten poissa ollessa edustavat heitä ja äänestävät heidän puolestaan,
            
         ON PÄÄTTÄNYT SEURAAVAA:
   1 artikla
   Komission edustajat Euroopan lääkeviraston hallintoneuvostossa ovat henkilöt, jotka ovat seuraavissa asemissa ja hoitavat seuraavia tehtäviä:
   
                
            
            
               Terveys- ja kuluttaja-asioiden pääosasto:
               
                           a)
                        
                        
                           terveys- ja kuluttaja-asioiden pääosaston pääjohtaja.
                        
                     
         
                
            
            
               Varaedustaja on henkilö, joka on seuraavassa asemassa ja hoitaa seuraavia tehtäviä:
               
                           b)
                        
                        
                           lääkkeiden hyväksymisestä terveys- ja kuluttaja-asioiden pääosaston työohjelman perusteella vastaavan linjan johtaja.
                        
                     
         
                
            
            
               Yritys- ja teollisuustoiminnan pääosasto:
               
                           c)
                        
                        
                           lääkevalmisteista yritys- ja teollisuustoiminnan pääosaston työohjelman perusteella vastaavan linjan johtaja.
                        
                     
         
                
            
            
               Varaedustaja on henkilö, joka on seuraavassa asemassa ja hoitaa seuraavia tehtäviä:
               
                           d)
                        
                        
                           lääkevalmisteista yritys- ja teollisuustoiminnan pääosaston työohjelman perusteella vastaavan yksikön päällikkö.
                        
                     
         2 artikla
   Tätä päätöstä sovelletaan 1 artiklassa tarkoitetuissa asemissa tämän päätöksen antamispäivänä vakituisesti tai tilapäisesti oleviin henkilöihin sekä heidän seuraajiinsa.
   3 artikla
   Terveys- ja kuluttaja-asioiden pääosaston ja yritys- ja teollisuustoiminnan pääosaston pääjohtajat ilmoittavat lääkeviraston hallintoneuvoston puheenjohtajalle ja lääkeviraston toimitusjohtajalle niiden henkilöiden nimet, jotka ovat 1 artiklassa tarkoitetuissa asemissa, sekä henkilöiden vaihtumisesta.
   
      Tehty Brysselissä 14 päivänä joulukuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 136, 30.4.2004, s. 1.